Lépésszámlálók

A sportolás során megtett távolság mérésére több módszer is létezik, ezek egyike a lépésszámláló. A lépésszámlálás általában valamilyen elmozdulást érzékelő szenzor segítségével érzékeli a futó mozgását. Ez az érzékelő lehet a telefon saját beépített szenzora, vagy külön erre a célra kifejlesztett érzékelő, amit a cipő talpbetéte alá, vagy például a cipőfűzőre rögzítve viselünk. Ezek az apró érzékelők rádiós kapcsolattal csatlakoznak a vevőkészülékhez (legyen az sportóra vagy telefon), amelyek aztán egy kalibrálás elvégzése után egész pontosan tudják felmérni a megtett távolságot.

A lépésszámlálók előnye, hogy beltérben is működnek. A Nike Sportband, a Garmin FR futóóra sorozat és a Polar órák egy része, a Suunto órák többsége lépésszámlálóval működik. Emellett a legtöbb fejlettebb sportórához kapható kompatibilis szenzor. A szenzorok egyébként külön is beszerezhetők (Adidasnál stride sendor, Nike esetében Nike+ Sensor) névre hallgatnak.

Kalibrálás
A lépésszámlálók célja kettős: Utóbbihoz a lépésszámláló eszköznek (futóórának) ismernie kell a futó átlagos lépéstávját. Ehhez a lépésszámlálós megoldásokat általában kalibrálni kell, ez egy ismert táv (esetleg többszöri) lefutását jelenti a lépésszámlálóval.
 * A futás során ideális lépésszám ellenőrzése
 * A megtett távolság kiszámítása

Érdemes tudni, hogy a lépéstáv futótechnikától, tereptől, de még futási sebességtől függően is változhat. A lépéstáv a futótechnika különbözősége miatt különbözik az utcai, terep és futópados futások esetén is. Emiatt a lépésszámlálókat időközönként, illetve a fenti paraméterek változása esetén érdemes újrakalibrálni.

Lásd még

 * Okostelefonos megoldások

Linkek

 * FussCsiga: Kocka Futók Kelléktára, I. rész